Na osnovu člana 32v Zakona o nevladinim organizacijama ("Službeni list Crne Gore" br. 39/11 i 37/17), a u vezi s Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2024. godini ("Službeni list CG", br. 119/23) i Pravilnikom o sadržaju javnog konkursa za raspodjelu sredstava za finansiranje projekta i programa nevladinih organizacija i izgledu i sadržaju prijave na javni konkurs (″Službeni list CG″ broj 14/18) i člana 130 Zakona o socijalnoj i dječjoj zaštiti ("Službeni list CG", br. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21, 145/21 i 3/23), Komisija za raspodjelu sredstava za finansiranje projekata/programa nevladinih organizacija u 2024. godini u oblasti zaštita od nasilja nad ženama i nasilja u porodici, koju je obrazovalo Ministarstvo rada i socijalnog staranja rješenjem broj: 01-128/24-1873/43 od 14. 05. 2024. godine objavljuje

**JAVNI KONKURS**

**"SAVJETOVANJE ZA DJEVOJKE I ŽENE OSI, LBTIQ, ROMKINJE I EGIPĆANKE ŽRTVE NASILJA"**

**ZA FINANSIRANJE PROJEKATA/PROGRAMA NEVLADINIH ORGANIZACIJA**

**U 2024. GODINI U OBLASTI ZAŠTITA OD NASILJA NAD ŽENAMA I NASILJA U PORODICI**

Pozivaju se nevladine organizacije koje imaju kapacitete i iskustvo da prijave projekte na ovaj konkurs kojim mogu doprinjeti realizaciji prioriteta utvrđenih Konvencijom Savjeta Evrope o sprječavanju i borbi protiv nasilja nad ženama i nasilja u porodici ("Istanbulska konvencija"), Nacionalnom strategijom rodne ravnopravnosti 2021-2025, kao i Nacionalnim planom za implementaciju Konvencije Savjeta Evrope o suzbijanju i sprečavanju nasilja nad ženama i nasilja u porodici ("Istanbulska konvencija") 2023-2027, u oblasti zaštita od nasilja nad ženama i nasilja u porodici koja je u nadležnosti Ministarstva rada i socijalnog staranja.

**Strateški cilj(evi)** čijem ostvarenju će doprinijeti javni konkurs za projekte i programe nevladinih organizacija u 2024. godini su:

* Poboljšan sistem institucionalne zaštite od nasilja u porodici
* Ojačane žrtve nasilja u porodici

**Poboljšan sistem institucionalne zaštite od nasilja u porodici**

Ovaj strateški cilj se ostvaruje kroz operativne ciljeve:

* obezbjeđenje efektivnog sistema usluge povjerljivog lica za žrtve nasilja;
* jačanje kapaciteta NVO kako bi dobili licencu za pružanje usluge savjetovanja.

**Ojačane žrtve nasilja u porodici**

Ovaj strateški cilj se ostvaruje kroz sljedeći operativni cilj:

* Žrtvama nasilja, djevojkama i ženama sa invaliditetom, dostupne usluge individualnog savjetovanja, grupnog savjetovanja, kao i rad na jačanju žrtve;
* Žrtvama nasilja, djevojkama i ženama LBTIQ, dostupne usluge individualnog savjetovanja, grupnog savjetovanja, kao i rad na jačanju žrtve;
* Žrtvama nasilja, djevojkama i ženama pripadnicama romske i egipćanske zajednice, dostupne usluge individualnog savjetovanja, grupnog savjetovanja, kao i rad na jačanju žrtve.

Realizacija strateških i operativnih ciljeva na temelju projekta nevladinih organizacija potrebno je da doprinesu razvoju usluga za podizanje svijesti korisnica, njihovo ohrabrivanje, osnaživanje i edukaciju u dijelu šta je nasilje i koje vidove zaštite je moguće obezbijediti korisnicama (uključujući i njihovu djecu), kako bi se zaštitilo fizičko, psihičko, ekonomsko i seksualno zdravlje žena žrtava porodičnog i rodno zasnovanog nasilja.

**Prioritetni problemi** u oblasti zaštita od nasilja nad ženama i nasilja u porodici koji se planiraju rješavati finansiranjem projekata nevladinih organizacija je nedostatak usluga za podršku ženama i djevojkama OSI, LBTIQ, Romkinjama i Egipćankama, ženama iz ruralnih područja, a koje su najčešće žrtve porodičnog i rodno zasnovanog nasilja, kao i njihovoj djeci koja su svjedoci, ali i žrtve nasilja.

**Glavni cilj projekata** nevladinih organizacija koji će biti finansirani javnim konkursom – "Savjetovanje za djevojke i žene OSI, LBTIQ, Romkinje i Egipćanke žrtve nasilja" - je doprinos razvoju usluga koje su namijenjene ženama i djevojkama žrtvama rodno zasnovanog nasilja i nasilja u porodici.

**Specifični ciljevi projekata** nevladinih organizacija koji će biti finansirani potrebno je da:

* doprinesu osnaživanju djevojaka i žena OSI, LBTIQ, Romkinja i Egipćanki, žrtava nasilja;
* doprinesu pravovremenom reagovanju na rizične situacije u porodici u smislu prevencije nasilja, zanemarivanja i zlostavljanja;
* pomognu sistemu da pruži adekvatnu zaštitu i podršku ženama i njihovoj djeci.

**KONKURS IMA TRI PRIORITETA:**

**Prioritet I:**

* Pružanje usluga socijalne i dječje zaštite, usluga podrške za život u zajednici i savjetodavno-terapijskih i socijalno-edukativnih usluga, djevojakama i ženama koje su žrtve zanemarivanja, zlostavljanja, eksploatacije i nasilja u porodici ili kod kojih postoji opasnost da će postati žrtve, od strane pružalaca usluga koji imaju licencu za obavljanje djelatnosti koja se odnosi na konkretnu uslugu.

Podržaće se projekti nevladinih organizacija koji su usmjereni na razvoj usluga socijalne i dječje zaštite, usluga podrške za život u zajednici i savjetodavno-terapijskih i socijalno-edukativnih usluga (savjetovanje, terapija i SOS telefon) i razvoj kapaciteta pružalaca tih usluga čime se doprinosi poboljšanju kvaliteta pružanja usluga socijalne zaštite na nivou zajednice i promociji partnerstva unutar zajednica.

Ovaj prioritet doprinosi ostvarivanju oba specifična strateška cilja i operativnih ciljeva predviđenih strateškim dokumentima*: „Poboljšan sistem institucionalne zaštite od nasilja u porodici.“ „Ojačane žrtve nasilja u porodici.“*

**Prioritet II:**

* Podrška izgradnji i unapređenju kapaciteta organizacija civilnog društva pružalaca usluga socijalne i dječje zaštite, usluga podrške za život u zajednici i savjetodavno-terapijskih i socijalno-edukativnih usluga djevojakama i ženama koje su žrtve zanemarivanja, zlostavljanja, eksploatacije i nasilja u porodici ili kod kojih postoji opasnost da će postati žrtve, u procesu dobijanja licence nevladinih organizacija za obavljanje djelatnosti i kvalitetnijeg pružanja usluga socijalne i dječje zaštite (kapaciteta: organizacionih, programskih, tehničkih, stručnog kadra i sl.).

*Ovaj prioritet doprinosi ostvarivanju oba specifična strateška cilja i operativnih ciljeva predviđenih* strateškim dokumentim: *„Poboljšan sistem institucionalne zaštite od nasilja u porodici.“ „Ojačane žrtve nasilja u porodici.“*

**Prioritet III:**

* Podrška unapređenju ukupnog kvaliteta života djevojaka i žena OSI, LBTIQ, Romkinja i Egipćanki žrtava rodno zasnovanog nasilja i nasilja u porodici i poboljšanje njihove socijalne inkluzije kroz pružanje usluga socijalne i dječje zaštite u širem smislu, a u skladu s njihovim potrebama.

Usluge socijalne i dječje zaštite u širem smislu predstavljaju usluge, odnosno mjere i aktivnosti koje nisu definisane Zakonom o socijalnoj i dječjoj zaštiti i za njihovo pružanje nije potrebna licenca u skladu sa zakonom. Ove usluge mogu dopunjavati usluge socijalne i dječje zaštite za koje su propisani normativi i minimalni standardi na način da u određenom vremenskom razdoblju odgovaraju na specifične potrebe korisnika i unapređuju socijalnu inkluziju i kvalitet njihovog života.

Ovaj prioritet doprinosi ostvarivanju specifičnog strateškog cilja i operativnih ciljeva predviđenih strateškim dokumentima*:„Ojačane žrtve nasilja u porodici.*″

**CILJNE GRUPE:**

**Direktne ciljne grupe korisnika su**:

* Žrtve nasilja, djevojke i žene OSI i njihova djeca, koja su svjedoci i žrtve porodičnog nasilja;
* Žrtve nasilja, djevojke i žene LBTIQ i njihova djeca, koja su svjedoci i žrtve porodičnog nasilja;
* Žrtve nasilja, djevojke i žene pripadnice romske i egipćanske zajednice i njihova djeca, koja su svjedoci i žrtve porodičnog nasilja;

**Potrebe koje su prepoznate za direktnu ciljnu grupu:** U Crnoj Gori, servisi i usluge opšte podrške pružaju se kroz sistem socijalne i dječje zaštite, zdravstvene zaštite i policije. Svaka od ovih institucija djeluje i pruža usluge u skladu sa svojim ovlašćenjima, kako opštoj populaciji, tako i žrtvama nasilja.

Usluge u okviru socijalne i dječje zaštite su između ostalih i savjetodavno-terapijska i socijalno-edukativna usluga koje se svrstavaju u specijalizovane usluge podrške za žrtve nasilja. Servise specijalizovane podrške, onako kako ih prepoznaje "Istanbulska konvencija", pružaju ženske nevladine organizacije i njihov rad je uglavnom finansiran iz donatorskih sredstava. NVO pružiće savjetodavno-terapijske i socijalno-edukativne usluge kako bi se prevazišla krizna situacija, a sve u cilju jačanja žrtve da istraje u svim fazama postupka protiv počinioca nasilja. Dodatno, istraživanja su pokazala da žrtve nasilja imaju povjerenja u NVO, te da iste mogu uticati na ohrabrivanje žrtava nasilja da postupak protiv počinioca nasilja dovedu do kraja. Na ovaj način NVO koje ispunjavaju uslove iz Pravilnika o bližim uslovima za izdavanje, obnavljanje, suspenziju i oduzimanje licence za obavljanje djelatnosti socijalne i dječje zaštite moći će da pomognu svim žrtvama nasilja u porodici na adekvatan način i budu dio sistema socijalne zaštite.

**Indirektne ciljne grupe korisnika su:**

* centri za socijalni rad,
* šire porodice korisnika usluga i
* lokalne zajednice u kojima porodice žive.

**Potrebe koje su prepoznate za indirektnu ciljnu grupu** su: Indirektne ciljne grupe su centri za socijalni rad, kojima projekti nevladinih organizacija treba da pruže podršku u unapređenju sistema socijalne zaštite žena i djece žrtava nasilja i njihovom osnaživanju. Takođe, indirektne benefite od projekata imaju šire porodice korisnika/ca, odnosno, lokalne zajednice u kojima korisnici/e žive.

**Aktivnosti nevladine organizacije koje će doprinijeti ostvarenju strateških ciljeva i zadovoljenju potreba ciljnih grupa ("prihvatljive aktivnosti za finansiranje") su:**

* Pružene usluge savjetovanja i terapije za djevojke i žene OSI;
* Pružene usluge savjetovanja i terapije za djevojke i žene LBTIQ;
* Pružene usluge savjetovanja i terapije za djevojke i žene Romkinje i Egipćanke;
* Individualno i grupno savjetovanje i terapije za žrtve nasilja djevojaka i žena OSI;
* Individualno i grupno savjetovanje i terapije za žrtve nasilja djevojaka i žena LBTIQ;
* Individualno i grupno savjetovanje i terapije za žrtve nasilja djevojaka i žena Romkinja i Egipćanki;
* Poboljšani kadrovski kapaciteti NVO koje pružaju uslugu savjetovanja i terapije.

**Ukupan iznos sredstava** koja se mogu raspodjeliti ovim konkursom je **172.802,88 eura.**

**Najniži iznos finansijske podrške** koju će biti moguće ostvariti na osnovu javnog konkursa: **10.000 eura.**

**Najviši iznos finansijske podrške** koju će biti moguće ostvariti na osnovu javnog konkursa: **15.000 eura.**

Shodno članu 32ž stav 4 Zakona o nevladinim organizacijama, Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.

Na ovaj konkurs nevladina organizacija može prijaviti više projekata, odnosno programa, ali joj se **mogu dodjeliti sredstva samo za jedan projekat, odnosno program.** Ta nevladina organizacija **može biti i partner na samom jednom projektu u okviru ovog javnog konkursa.**

**Prijavu projekta/programa na ovaj konkurs može podnijeti nevladina organizacija (podnosilac projekta i partnerska nevladina organizacija) koja je**:

1. upisana u Registar nevladinih organizacija;
2. kroz ciljeve i djelatnosti u Statutu, definisala oblast od javnog interesa iz ovog konkursa kao oblast svog djelovanja;
3. predala poreskom organu prijavu za prethodnu fiskalnu godinu (bilans stanja i bilans uspjeha);

Za prijavu projekta **u sklopu Prioriteta I nevladina organizacija je dužna dostaviti i licencu** za obavljanje djelatnosti za savjetodavno-terapijske i socijalno-edukativne usluge (savjetovanje, terapija i SOS telefon).

**Raspodjela sredstava iz ovog konkursa vrši se na osovu sljedećih kriterijuma:**

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

Članom 32 stav 3 Zakona o nevladinim organizacijama organizacijama ("Službeni list Crne Gore" br. 39/11 i 37/17) navedeno je da projekat, u smislu ovog zakona, predstavlja skup aktivnosti u oblastima iz stava 2 istog člana koji se realizuju u periodu koji nije duži od jedne godine.

Članom 32 stav 4 Zakona o nevladinim organizacijama organizacijama ("Službeni list Crne Gore" br. 39/11 i 37/17) navedeno je da program, u smislu ovog zakona, predstavlja dugoročni plan razvoja organizacije i sprovođenja aktivnosti u oblastima iz stava 2 istog člana u periodu koji nije duži od tri godine.

Bodovanje projekata, odnosno programa, prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (″Službeni list CG″, br. 13/18), na obrascu koji je utvrdilo Ministarstvo javne uprave, a svaki projekat će bodovati po dva nezavisna procjenjivača, s Liste koju je utvrdilo i objavilo na svojoj internet stranici Ministarstvo javne uprave. Nezavisni procjenjivači sačinjavaju bodovnu listu koja sadrži: broj bodova po svakom od mjerila sa obrazloženjem, broj bodova po svakom od kriterijuma, ukupan broj ostvarenih bodova po svim kriterijumima, mjesto i datum bodovanja i potpis nezavisnog procjenjivača.

**Rok za podnošenje prijava** na ovaj Konkurs je 30 dana od dana objavljivanja, odnosno

**zaključno sa 1. 7. 2024. godine.**

Prijava projekta/programa dostavlja se isključivo na obrascu propisanom Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (″Službeni list CG″, br. 14/18), a koji je sastavni dio ovog Konkursa.

Prijava za projekat podnosi se na Obrascu 1 koji možete preuzeti [**OVDJE**](https://www.gov.me/dokumenta/a0e5b675-2713-404f-936e-25beedf24964).

U vezi sa članom 4 Pravilnika o sadržaju javnog konkursa za raspodjelu sredstava za finansiranje projekta i programa nevladinih organizacija i izgledu i sadržaju prijave na javni konkurs (″Službeni list CG″ broj 14/18), potrebno je da prijava na javni konkurs sadrži:

* naziv organa državne uprave nadležnog za oblast za koju se objavljuje javni konkurs (navesti naziv ovog Ministarstva);
* naziv: Prijava na javni konkurs (navesti naziv ovog konkursa) za raspodjelu sredstava za finansiranje projekata, odnosno programa nevladinih organizacija;
* naziv oblasti za koju se prijavljuje nevladina organizacija (1. u prioritetnoj oblasti od javnog interesa – navesti oblast od javnog interesa iz ovog konkursa);
* datum objavljivanja ovog javnog konkursa;
* rok za podnošenje prijave na ovaj javni konkurs;
* podatke o nevladinoj organizaciji koja se prijavljuje na javni konkurs, kao i podatke o partnerskoj nevladinoj organizaciji ako se nevladina organizacija prijavljuje na javni konkurs zajedno s partnerskom nevladinom organizacijom;
* izjavu o nepostojanju višestrukog finansiranja i izjavu o partnerstvu s podacima o licu ovlašćenom za zastupanje, potpisom, mjestom, datumom i pečatom;
* podatke o budžetu i troškovima realizacije projekta, odnosno programa;
* izjavu o istinitosti podataka s podacima o koordinatoru projekta, odnosno programa i licu ovlašćenom za zastupanje, kao i potpisom, mjestom, datumom i pečatom.

Uz prijavu na ovaj konkurs, **nevladine organizacije su dužne dostaviti:**

* fotokopiju Rješenja o upisu u Registar NVO[[1]](#footnote-1);
* fotokopiju Statuta u kojem su definisani ciljevi i djelatnost, odnosno oblast djelovanja nevladine organizacije, koja se odnosi na društvenu brigu o djeci i mladima[[2]](#footnote-2);
* fotokopiju akta o podnesenoj prijavi za prethodnu (2023) fiskalnu godinu poreskom organu (s fotokopijom bilansa stanja i bilansa uspjeha)[[3]](#footnote-3);
* izjavu potpisanu od strane ovlašćenog lica i s pečatom nevladine organizacije da će NVO prije potpisivanja Ugovora obavjestiti komisiju o eventualnim dodjeljenim sredstvima za isti projekat/program od drugih državnih organizacionih jedinica;
* fotokopiju licence za obavljanje djelatnosti za savjetodavno-terapijske i socijalno-edukativne usluge (savjetovanje, terapija i SOS telefon) za prijave projekata u sklopu Prioriteta I.[[4]](#footnote-4)

**Za partnersku organizaciju potrebno je dostaviti**:

* fotokopiju Rješenja o upisu u Registar NVO;
* fotokopiju Statuta u kojem su definisani ciljevi i djelatnost, odnosno oblast djelovanja nevladine organizacije, koja se odnosi na društvenu brigu o djeci i mladima;
* fotokopiju akta o podnesenoj prijavi za prethodnu (2023) fiskalnu godinu poreskom organu (s fotokopijom bilansa stanja i bilansa uspjeha).

**Popunjenu, potpisanu i pečatom ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u, u sadržaju istovjetnom štampanoj primjerku (PDF format).**

**Prijavu s potrebnom dokumentacijom, uključujući i CD treba**

**poslati isključivo poštom na sljedeću adresu:**

**Ministarstvo rada i socijalnog staranja**

**Rimski trg, br.46**

**Podgorica**

**s napomenom: NE OTVARATI - prijava na Javni konkurs broj: 01-128/24-3564/1 pod nazivom**

**″****SAVJETOVANJE ZA** **DJEVOJKE I ŽENE OSI,** **LBTIQ,** **ROMKINJE I EGIPĆANKE ŽRTVE NASILJA″**

U razmatranje će biti uzeti samo projekti/programi **koji su dostavljeni na propisanom obrascu, s potrebnom dokumentacijom i u roku, odnosno koji zadovoljavaju uslove propisane ovim konkursom.**

**Eventualna pitanja u vezi s ovim konkursom** mogu se postaviti elektronskim putem na mejl adresu [jelena.raicevic@mrs.gov.me](mailto:jelena.raicevic@mrs.gov.me), **najkasnije do 20. 6. 2024. godine.**

Komisija za raspodjelu sredstava nevladinim organizacijama u 2024. godini u oblasti zaštita od nasilja nad ženama i nasilja u porodici će **u roku od 15 dana od dana završetka ovog konkursa,** na internet stranici Ministarstva rada i socijalnog staranja i portalu e-uprave **objaviti listu nevladinih organizacija koje nisu dostavile urednu i potpunu prijavu,** uz ukazivanje na utvrđene nedostatke koji se odnose na prijavu, odnosno potrebnu dokumentaciju.

**Nevladina organizacija s pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.**

**Broj: 01-128/24-3564/1**

**Podgorica, 31. 05. 2024. godine**

***PREDSJEDNICA KOMISIJE***

***Jelena Raičević***

*Obradio: Jelena Raičević*

*Pozicija: samostalna savjetnica u Direkciji za nadzor nad stručnim radom javnih ustanova i pružalaca usluga*

*socijalne i dječije zaštite*

*e-mail: jelena.raicevic@mrs.gov.me*

*Verifikovala: Biljana Vučetić*

*Pozicija: načelnica Službe za saradnju sa NVO i monitoring projekata*

*e-mail: biljana.vucetic@mrs.gov.me*

*Saglasan: Adis Pepić*

*Pozicija: sekretar Ministarstva rada i socijalnog staranja*

*e-mail: adis.pepic@mrs.gov.me*

1. Ukoliko su izvšene izmjene adrese, odnosno sjedišta, naziva nevladine organizacije, ovlašćenog lica, izmjene i dopune Statuta i druge slične izmjene, potrebno je dostaviti fotokopije Rješenja nadležnog organa koje potvrđuju te izmjene. [↑](#footnote-ref-1)
2. Ukoliko su izvršene izmjene i dopune Statuta, potrebno je dostaviti fotokopiju Rješenja nadležnog organa koja potvrđuje te izmjene. Takođe, fotokopija Statuta dostavlja se s pečatom nevladine organizacije i potpisom. [↑](#footnote-ref-2)
3. Fotokopije bilansa stanja i bilansa uspjeha dostavljaju se s pečatom nevladine organizacije i potpisom odgovornog lica. [↑](#footnote-ref-3)
4. Licenca mora da odgovara vrsti usluge koja je planirana projektom/programom. [↑](#footnote-ref-4)